
PARLAMENTUL ROMÂNIEI

CAMERA DEPUTAŢILOR

	


	Comisia pentru politică economică,
         reformă şi privatizare 
	                             Nr. 4c-1/217
                             PL-x 190/2021
                             Bucureşti,  08.06.2021                     


                                                    AVIZ

asupra proiectului de Lege privind aprobarea 

Ordonanţei de urgenţă a Guvernului nr. 24/2021 pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de relansare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă
În conformitate cu prevederile art. 94 și 115 din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare a fost sesizată spre dezbatere şi avizare, în procedură de urgență, cu proiectul de Lege privind aprobarea Ordonanţei de urgenţă a Guvernului                nr. 24/2021 pentru modificarea şi completarea Ordonanţei de urgenţă a Guvernului             nr. 155/2020 privind unele măsuri pentru elaborarea Planului naţional de relansare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, transmis cu adresa                      nr. PL-x 190 din 10 mai 2021, înregistrată sub nr. 4c-1/217 din 11 mai 2021. 
Senatul, în calitate de primă Cameră sesizată, a adoptat iniţiativa legislativă,                   în şedinţa din 4 mai 2021, în conformitate cu prevederile                                                  articolului 115 alineatul (5) teza a  III-a din Constituţia României, republicată.
Conform prevederilor art. 75 din Constituţia României, republicată, şi ale                     art. 91 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este  Cameră decizională. 

Potrivit reglementărilor art. 61, art. 53 alin. (3) teza I și art. 129 din                   Regulamentul Camerei Deputaţilor, republicat, cu modificările și completările ulterioare, membrii Comisiei au examinat iniţiativa legislativă menţionată mai sus în                           şedinţa din 8 iunie 2021, desfășurată atât la sediul Parlamentului pentru unii membri,                cât și prin mijloace electronice pentru alți membri.
Membrii Comisiei au analizat proiectul de lege supus avizării,                           expunerea de motive și avizul favorabil al Consiliului Legislativ, cu observaţii                           şi propuneri, transmis cu adresa nr. 151 din 26 martie 2021.
În urma dezbaterilor, membrii Comisiei au hotărât, cu majoritate de voturi                    (7 voturi împotrivă), avizarea favorabilă a iniţiativei legislative. Singurul amendament respins este redat în anexa ce face parte integrantă din prezentul aviz. 
În raport cu obiectul şi conţinutul său, inițiativa legislativă face parte din categoria legilor ordinare.
                    PREŞEDINTE
                                                                SECRETAR 

            Costel Neculai DUNAVA                                                    Bogdan-Alin STOICA
                       ŞEF SERVICIU
           Lidia-Graziella SEGĂRCEANU
ANEXĂ
                 AMENDAMENT RESPINS:

	Nr.

crt.
	Text OUG nr. 24/2021 


	Text Senat
	Text propus de Comisie

(autorul amendamentului)
	Motivarea

1. Argumente pentru susţinere

2. Argumente pentru respingere
	Cameră decizională

	1.
	3. La articolul 1, după alineatul (3) se introduc două noi alineate, alineatele (31) şi (32), cu următorul cuprins:
,,(31) Procedurile de negociere prevăzute la alin. (3) sunt coordonate de către prim-ministru.
(32) După aprobarea la nivelul Uniunii Europene, PNRR va fi aprobat prin hotărâre a Guvernului.”
	Nemodificat.
	3. La articolul 1, după alineatul (3) se introduc două noi alineate, alineatele (31) și (32), cu următorul cuprins:

,,(31) Procedurile de negociere prevăzute la alin. (3) sunt coordonate de către prim-ministru.
(32) PNRR va fi  adoptat prin lege de către Plenul reunit al Parlamentului, în ședință comună a Camerei Deputaților și Senatului.” 
                 Autor: dep. Lucian Feodorov
	1.
2. Prin vot, membrii Comisiei au hotărât să mențină forma adoptată de Senat și, pe cale de consecință, să respingă amendamentul.
	Camera Deputaţilor

